Cinta Samar

Cinta Samar ialah sebuah siri drama televisyen Malaysia 2017 arahan Malek Rahman, dibintangi oleh Syatilla Melvin, Amar Asyraf, Erry Putra dan barisan pelakon lain. Drama ini memulakan tayangan perdana di Slot Widuri, TV1 dari 11 Februari sehingga 7 Mei 2017.

Sinopsis 
Mengisahkan perjalanan hidup watak Azli yang tidak tamat pengajian dalam jurusan perancang bandar kerana masalah kewangan. Di sebabkan terlalu minat dengan kereta mewah, dia sanggup untuk menjadi pemandu peribadi kepada seorang kontraktor, Hisham. Dua bulan bertugas dia telah menyamar sebagai Pengarah Urusan syarikat ketika Hisham bercuti dan berkenalan dengan Juliana, anak kepada Tan Sri Malik.

Setelah masing-masing jatuh cinta dan berjanji untuk sehidup semati serta dikenalkan kepada Tan Sri Malik, Azli mula rasa bersalah dan menyesal dengan perbuatannya. Dia telah mengaku kepada Juliana yang dia sebenarnya hanya seorang pemandu yang menyamar sebagai ahli perniagaan.

Juliana tidak percaya dan menuduh Azli menipunya dan cuba lari daripada dia. Tan Sri Malik juga tidak percaya berdasarkan penampilan, memandu kereta mewah dan mengetahui banyak perkara selok belok perniagaan hartanah. Malah Juliana jatuh sakit kerana terlalu kecewa rindukan Azli.

Azli memberitahu Hisham yang dia hendak berhenti kerana rasa bersalah menyamar dan sekarang Juliana anak Tan Sri Malik terlalu mempercayainya. Hisham tidak membenarkan Azli berhenti malah meminta dia terus menyamar kerana syarikat Hisham sedang melobi kontrak dari syarikat Tan Sri Malik. Malah Hisham sanggup menjadi pemandu kepada Azli.

Akhirnya, Azli dan Hisham saling bertukar-tukar penyamaran bagi mencapai misi mereka. Hisham berjanji akan memberi syer kepada Azli dalam syarikatnya sekiranya berjaya memperolehi kontrak dari Tan Sri Malik.

Tan Sri Malik tetap mahu menyerah projek tersebut kepada Azli. Juliana membantah. Di masa yang sama Tan Sri bersama rakan kongsinya telah merancang untuk menjodohkan Juliana dengan anak saudara Tan Sri Johar. Azli adalah anak saudara Tan Sri Johar. Namun adakah
rancangan Tan Sri Malik dan Tan Sri Johar berjaya?

Pelakon
 Syatilla Melvin sebagai Juliana
 Amar Asyraf sebagai Azli
 Erry Putra sebagai Iskandar
 Sahronizam Noor sebagai Hisyam
 Marissa Yasmin sebagai Saliha
 Rahim Jailani sebagai Tan Sri Malik
 Hafizuddin Fadzil sebagai Datuk Ramli
 Rosnah Johari sebagai Datin Maimon
 Aedy Ashraf sebagai Aiman
 Along Eyzendy sebagai Jidin
 Khaty Azian sebagai Midah
 Mimi Lana sebagai Sofea
 Nor Azarifah sebagai Jenab
 Zulkifli Ismail sebagai Hamdan 
 Teeha Solomon sebagai Marisa